Sent Krojus (upė)

Sent Krojus arba Šv. Kryžiaus upė () – upė Jungtinių Amerikos Valstijų šiaurėje; Misisipės kairysis intakas. Prasideda Viskonsine, Daglaso apygardoje, Aukštutinio Sent Krojaus ežere. Aukštupyje teka į pietvakarius, toliau vidurupio – į pietvakarius ir pietus, sudaro Viskonsino ir Minesotos valstijų ribą (iš viso 210 km). Įteka į Misisipę ties Preskotu, 32 km į pietryčius nuo Sent Polio.

Didžiausi intakai: Ketlas, Sneikas (dešinieji), Namekagonas (kairysis).

Prie upės įsteigta daug saugomų teritorijų (Sent Krojaus valstijos parkas, Gubernatoriaus Noulzo valstijos parkas ir kt.). Ties Sent Kroi Folsu upė patvenkta, hidroelektrinė tiekia energiją Sent Poliui ir Mineapoliui.

Pagrindiniai miestai prie Sent Krojaus: Sent Kroi Folsas, Hadsonas, Preskotas (Viskonsinas), Stilvoteris (Minesota).

Upei Sen Krua arba Šv. Kryžiaus () pavadinimą 1688–1689 m. suteikė prancūzai pagal to paties pavadinimo fortą.Dunn, James Taylor (1979). The St. Croix: Midwest Border River. Minnesota Historical Society Press. p. 28. Indėnai odžibviai upės aukštupį vadino Manoominikeshiinh-ziibi („vandeninių vištų upė“), o žemupį už santakos su Namekagonu – Gichi-ziibi („didžiąja upe“) arba Okijii-ziibi („pypkės upe“).Armstrong, Benjamin G., and Thomas P. Wentworth. Early life among the Indians: reminiscences from the life of Benj. G. Armstrong. Treaties of 1835, 1837, 1842 and 1854. Habits and customs of the red men of the forest. Incidents, biographical sketches, battles, &c. (Ashland, WI. : Press of A.W. Bowron, 1892) p. 254.

 Šaltiniai 

Kategorija:JAV upės
Kategorija:Minesota
Kategorija:Viskonsinas